เรื่องร้องเรียน: ร้านค้าขายอาหารมาตั้งร้านถาวรบนถนนสาธารณะในซอย รามคำแหง 52/2 ทำให้รถไม่สามารถวิ่งสวนกันได้2เลน และยังเทน้ำเสียเศษอาหารทำให้ถนนสกปรก
การดำเนินการของเจ้าหน้าที่: ฝ่ายเทศกิจ ได้ลงพื้นที่ตรวจสอบ กวดขัน พร้อมทั้งประชาสัมพันธ์แจ้งให้เจ้าของร้านฯ ดำเนินการแก้ไขเคลื่อนย้ายรถเข็นและอุปกรณ์การค้าต่างๆ เข้าไปชิดติดแนวกำแพงให้มากที่สุด เพื่อเปิดทางให้ประชาชนสามารถสัญจรผ่านไป-มา ได้อย่างสะดวก และมีความปลอดภัยมากขึ้น  ทั้งนี้ ได้กำชับให้ล้างทำความสะอาดพื้นผิวถนนบริเวณดังกล่าวให้เรียบร้อย ซึ่งเจ้าหน้าที่จักได้ติดตามตรวจสอบ และกวดขันอย่างต่อเนื่อง เพื่อความสะอาด เป็นระเบียบเรียบร้อย และบรรเทาปัญหาความเดือนร้อนของประชาชนในพื้นที่เขตบางกะปิให้หมดไป
ความเห็นของผู้แจ้ง: ขอบคุณเจ้าหน้าที่ที่เกี่ยวข้องมากๆครับ แต่จริงๆถ้าเป็นไปได้ไม่อยากให้มีร้านค้ามาตั้งแผงถาวรบนถนน ขอแค่มาขายตามเวลาพอขายเสร็จก็เก็บรถเข็นหรือแผงออกจากถนนครับ เพราะซอยนี้นอกจากแค่รถยนต์ แล้วยังมีคนเดินเข้าออกเยอะครับ
พื้นที่: แขวงหัวหมาก เขตบางกะปิ กรุงเทพมหานคร